Comencem a baixar, amb bona neu en general. Ens aferrem a sota la lína de cresta que porta fins a la Brecha. Aquí la neu està millor. Arribem a la Brecha i mengem una mica. Després descalcem passem a l'altre costat i tornem a calçar esquís. Visualitzem una llengua que ens permet vorejar un petit llac i que ens condueix gairebé a la presa. Carreguem esquís, una última foto, cim del Neouville fet. És el 10 cim de 3000 m de la Gemma, està ben satisfeta!!! En Maso i en Russi comencen a arreplegar els trastos. Marxen avui mateix i per ser exactes ara mateix. Els queden 6 hores de cotxe. Nosaltres ens quedem tranquilament per aquí, dinem al costat del llac d'Aumar. La resta de la tarda la passem a la vall d'Estaragne. Caminem una mica amunt per comprovar on és la neu. Demà seria factible, si el temps ho permet una sortida per aquí. Després pugem i mirem la presa. Ens distreiem amb els cartells, explica que hi van treballar 3000 obrers...i que l'aigua la fan circular amunt i avall entre tots els sistemes de preses d'aquesta zona. Quines obres d'enginyeria...avui ho sabríem fer o ho permetríem?